
Egy új perlitbánya kémiai összetételének homogenitás vizsgálata, különös tekintettel a F és Cl elemek kvantitására

Kulcsszavak: perlit; homogenitás; fenntarthatóság
A vulkáni eredetű perlit, melyet hőkezelés során könnyű, porózus anyaggá alakítanak, kiemelkedő ipari jelentőséggel rendelkezik, széleskörűen alkalmazzák az építőparban, a mezőgazdaságban, és a környezetvédelemben is. Hőszigetelő, akusztikai és vízelvezető tulajdonságai miatt különösen keresett nyersanyag, mely hozzájárul az épületek energiahatékonyságához, fenntarthatóságához, ugyanakkor tökéletesen illeszkedik a „Green Future” koncepcióba. Az ásványi nyersanyag minősége szempontjából a Cl tartalom sarkalatos tényező, amely nemcsak a duzzasztott perlit fizikai tulajdonságait, ezáltal az ipari felhasználhatóságát, de az árát is jelentősen befolyásolja. A magasabb klórtartalom rossz hatással van a hőállóságra, mely csökkentett értéke akadályozza a perlit felhasználási lehetőségeit a tűzálló anyagokban.
A Perlit-92 Kft. az új bányaterületén egyszerre 3-5 szinten fejti a perlitet, mely során az egyes szintek magassága 15-20 méter. A kutatófúrásokból és robbantólyukakból származó mintaanyagokon vizsgáltam egyrészt a minták kémiai homogenitását, másrészt a fentiekben említett sarkalatos elem, a Cl koncentrációjának a mennyiségét, ennek hatását a nyersanyag minőségére. A vizsgált minták kémiai elemzéséből, az elemösszetétel és elemarányok segítségével ekvivalencia vonható a már meglévő bányatér különböző perlittípusaival. Ezek az adatok segítenek a Perlit-92 kft.-nek a bányászati folyamat optimalizálásában, illetve biztosítják a kiváló minőségű perlit előállítását, amely megfelel a piaci követelményeknek és a környezetvédelmi normáknak.



